ಬ್ರೆಕ್ ಅಪ್ ಮಾಡ್ಕೊಂಡ ಎಕ್ಸ್ ಬಾಯ್ ಫ್ರೆಂಡ್ ಕಾರನ್ನು ಏನ್ ಮಾಡಿದ್ಲು ಗೊತ್ತಾ?

ಮಾಸ್ಕೋ: ತನ್ನ ಜೊತೆ ಬ್ರೇಕ್ ಅಪ್ ಮಾಡಿಕೊಂಡಿದ್ದಕ್ಕೆ ಸಿಟ್ಟಿನಿಂದ ರಷ್ಯಾದ ಯುವತಿಯೊಬ್ಬಳು ತನ್ನ ಬಾಯ್ ಫ್ರೆಂಡ್ ನ 6 ಕೋಟಿ ರೂ. ಬೆಲೆ ಬಾಳುವ ಮರ್ಸಿಡಿಸ್ ಕಾರನ್ನು ನೀರಿನಲ್ಲಿ ಮುಳುಗಿಸಿ ತನ್ನ ಆಕ್ರೋಶವನ್ನು ಹೊರಹಾಕಿದ್ದಾಳೆ.

ಯುವತಿಯನ್ನು 24 ವರ್ಷದ ಕ್ರಿಸ್ಟಿನಾ ಕುಚ್ಮಾ ಎಂದು ಗುರುತಿಸಲಾಗಿದ್ದು, ಈಕೆ ಮಾಡೆಲ್ ಆಗಿದ್ದಾಳೆ. ಈಕೆ ಉದ್ಯಮಿ 41 ವರ್ಷದ ಜೆಂಟೈಲ್ ಎಂಬಾತನನ್ನು ಪ್ರೀತಿಸುತ್ತಿದ್ದಳು. ಅಂತೆಯೇ ಅವರಿಬ್ಬರ ಸಂಬಂಧ ಚೆನ್ನಾಗಿಯೇ ಇತ್ತು. ಜೆಂಟೈಲ್ ಕೂಡ ಆಕೆಗಾಗಿ ಒಂದು ಸಣ್ಣ ಉದ್ಯಮವನ್ನು ಆರಂಭಿಸಲು ಹಣ ಸಹಾಯ ಮಾಡುವುದಾಗಿಯೂ ಹೇಳಿದ್ದನು. ಅಲ್ಲಿಯವರೆಗೆ ಚೆನ್ನಾಗಿಯೇ ಇದ್ದ ಜೆಂಟೈಲ್ ಒಂದಿನ ಇದ್ದಕ್ಕಿದ್ದಂತೆಯೇ ಆಕೆಯೊಂದಿಗೆ ಸಂಬಂಧವನ್ನು ಬ್ರೇಕ್ ಅಪ್ ಮಾಡಿಕೊಂಡ. ರಜೆಯ ವೇಳೆ ಬಹಮಾಸ್ ಗೆ ತೆರಳಿದ್ದ ಸಂದರ್ಭದಲ್ಲಿ ಇವರಿಬ್ಬರ ಮಧ್ಯದ ಸಂಬಂಧದಲ್ಲಿ ಬಿರುಕು ಮೂಡಿತ್ತು.

ಇದರಿಂದ ಸಿಟ್ಟುಗೊಂಡ ಕ್ರಿಸ್ಟಿನಾ ನೇರವಾಗಿ ಮನೆಗೆ ಹೋಗಿ ಆತನ ಮನೆಯ ಹಿಂಬದಿಯಲ್ಲಿರುವ ಪೂಲ್ ನಲ್ಲಿ ಮರ್ಸಿಡಿಸ್ ಕಾರನ್ನು ಮುಳುಗಿಸಿಟ್ಟಿದ್ದಾಳೆ. ನಂತರ ಆತನಿಗೆ `ಬ್ಯುಸಿನೆಸ್ ಆರಂಭಿಸಲು ಹಣ ಕೊಡುತ್ತೇನೆ ಅಂದಿದ್ದೆ. ಆದ್ರೆ ಇದೀಗ ನೀನು ಮಾಡಿದ್ದೇನು?. ನೀನು ವಾಪಾಸ್ ಬಂದ ಬಳಿಕ ನಿನ್ನ ಮನೆಯ ಹಿಂಬದಿಯಲ್ಲಿದ್ದ ಪೂಲ್ ನಲ್ಲಿ ನಿನಗೊಂದು ಅಚ್ಚರಿ ಕಾದಿದೆ’ ನೋಡು ಅಂತ ಮೆಸೇಜ್ ಹಾಕಿದ್ದಾಳೆ.

ಅಂತೆಯೇ ರಜಾ ಮುಗಿಸಿ ಮನೆಗೆ ವಾಪಾಸ್ಸಾಗಿ ನೋಡಿದಾಗ ಆತನ ಕಾರು ನೀರಿನಲ್ಲಿ ಮುಳುಗಿತ್ತು. ಆಕೆಯೂ ತನ್ನ ಕಾರಿನೊಳಗೆ ಇದ್ದಾಳೆ ಅಂತ ಒಂದು ಬಾರಿ ಆತಂಕಗೊಂಡೆ. ನನ್ನ ಕಾರಿಗಿಂತ ಆಕೆಯ ಮೇಲೆ ಅನುಕಂಪ ತೋರಿದ್ದೆ. ಆದ್ರೆ ಕಾರನ್ನು ಪರಿಶೀಲಿಸಿದಾಗ ಆಕೆ ಅದರಲ್ಲಿ ಇರಲಿಲ್ಲ. ಇದರಿಂದ ನನಗೆ ಕೋಪ ಬಂತು ಅಂತ ಜೆಂಟೈಲ್ ಹೇಳಿದ್ದಾನೆ.

ಒಟ್ಟಿನಲ್ಲಿ ನಾನು ಅವಳನ್ನು ಡಂಪ್ ಮಾಡಿದ್ದಕ್ಕೆ ಅವಳು ನನ್ನ ಕಾರನ್ನು ನೀರಿನಲ್ಲಿ ಡಂಪ್ ಮಾಡಿದ್ದಾಳೆ ಅಂತ ಹೇಳಿದ್ದಾನೆ.